|  |  |
| --- | --- |
| **Tantárgy** neve: **Testnevelés, sport, életvitel és gyakorlat NBP\_GP208G3** | **Kreditértéke: 3** |
| A tantárgy **besorolása**: **kötelező** |
| **A tantárgy elméleti vagy gyakorlati jellegének mértéke, „képzési karaktere”**: **100% gyakorlat** |
| A **tanóra típusa**: **szeminárium**, és **óraszáma**: **45 óra** az adott **félévben**,Az adott ismeret átadásában alkalmazandó **további** **módok, jellemzők**: - |
| A **számonkérés** módja: **gyakorlati jegy**Az ismeretellenőrzésben alkalmazandó **további** **módok:** testnevelés óra bevezető részének tervezése és mikro tanítása társaknak, zárthelyi dolgozat a szorgalmi időszakban |
| A tantárgy **tantervi helye** (hányadik félév): **2. félév** |
| Előtanulmányi feltételek *(ha vannak)*: - |
| **Tantárgy-leírás**: az elsajátítandó **ismeretanyag tömör, ugyanakkor informáló leírása** |
| **A tantárgy célja:** a hallgatók megismerjék a Testnevelés és sport, valamint az Életvitel és gyakorlat (Technika) NAT műveltségi területek tartalmát, oktatásszervezési, módszertani ismereteket kapva az adott ismeretkörök mentén.A kurzuson 70%-30% arányban jelennek meg a testnevelés és sport, valamint az életvitel és gyakorlat műveltségi területek témakörei. A hallgatók széleskörű betekintést kapnak az iskolai testnevelés, mint tantárgy tantervi tartalmába, valamint a mozgásfejlődés/fejlesztés elméletébe és gyakorlatába, a sporttevékenység szervezetre gyakorolt hatásaiba. A testnevelés alapfogalmai mellett tárgyalásra kerül a testnevelés óra célja, feladata, felépítése (részletesen kitérve a bevezető rész tartalmi felépítésére, benne a gimnasztikai alapismeretekkel és a rajzírással). A kurzus célja továbbá a testnevelés műveltségterületen belül, hogy az alsó tagozatos testnevelés mozgásanyagának gyakorlati feldolgozásával (NAT alapján) a hallgatók munkájuk során magabiztosak legyenek a testnevelés óra megtartásában ép, és fogyatékos gyermekek esetében egyaránt.A kurzus másik témája a technika, életvitel és gyakorlat műveltségterület, amely kapcsán a hallgatók elsajátítják az adott terület oktatás módszertani alapelveit, a technika, életvitel és gyakorlat, mint tantárgy céljait, feladatait, az órákon alkalmazható módszereket, munkaformákat, balesetvédelmi szabályokat és egy-egy munkadarab elkészítési technikáját. Megismerik a lehetséges óratípusokat, a főbb témaköröket, a szükséges taneszközök rendszerét, a tantárgyi képességfejlesztés kiemelt területeit.**A tantárgy tartalma:*** Az iskolai testnevelés célja, és fejlesztési feladatai. Az iskolai testnevelés formái és színterei.
* A testnevelés tartalmát, rendszerét meghatározó hivatalos dokumentumok (NAT, Köznevelési törvény, Mindennapos testnevelés).
* A NAT testnevelés műveltségterület mozgásanyaga általános iskola alsó tagozatában.
* A motoros oktatási-tanulási folyamat jellemzői. Tanórai foglalkoztatási formák. A testnevelés óra, illetve a testnevelő tanár eredményességének értékelési lehetőségei. A sikeres testnevelő ismérvei, szereplehetőségei.
* A testnevelés óra felépítése, részei. Az egyes órarészek feladata, tartalma, egymásra épülése. A bevezető, fő és befejező rész tartalmi felépítésének lehetőségei.
* A bemelegítés hatása a szervezetre, a nyújtás fontossága a mindennapos testnevelésben és a mozgásban.
* A gimnasztika, mint mozgásrendszer és oktatásának módszertana.
* Különböző oktatási célú és feladatú testnevelési órák tervezése és vezetése. A testnevelés tanításának újszerű megközelítése. A minőségi testnevelés koncepciója.
* A technika, életvitel és gyakorlat tantárgy helye, szerepe a NAT-ban és a Köznevelési Törvényben.
* A technika tantárgy célja, feladata, oktatásmódszertani alapelvei.
* Balesetmegelőzés a technika órán, óratípusok, munkaformák és szükséges taneszközök a technika oktatásában.
* A NAT Technika, életvitel és gyakorlat műveltségterület oktatási anyaga az általános iskola alsó tagozatában.
 |
| A **2-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN) |
| **Kötelező irodalom:*** Révész-Kiszela Kinga (2020): Mozgásfejlődés- fejlesztés és mozgástanulás gyermekkorban. EKE, Eger. <https://pegazus.uni-eszterhazy.hu/tankonyv/mozgasfejlodes_fejlesztes_es_mozgastanulas_gyermekkorban/>
* Csányi Tamás és Révész László (2015): A testnevelés tanításának didaktikai alapjai. Középpontban a tanulás. Magyar Diáksport Szövetség (MDSZ), Budapest. <https://shop.mdsz.hu/shop/kiadvanyok/tesim/a-testneveles-tanitasanak-didaktikai-alapjai-kozeppontban-a-tanulas/>
* Géczi-Laskai Judit (2015): Kézművesség- a technika, életvitel és gyakorlat kiegészítő jegyzete. ELTE, Budapest.
* Kerettantervek a sajátos nevelési igényű tanulók oktatásához <https://www.oktatas.hu/kozneveles/kerettantervek/2020_nat/kerettantervek_sni_tanulok> (testnevelés. technika és tervezés)

**Ajánlott irodalom:** * Váczi Péter (2020): Testkulturális játékok. EKE, Eger. <https://pegazus.uni-eszterhazy.hu/tankonyv/testkulturalis_jatekok/>
* Varga Attila (2020): Az általános iskolai testnevelés módszertana. EKE, Eger. <https://pegazus.uni-eszterhazy.hu/tankonyv/testkulturalis_jatekok/>
* Honfi László (2011): Gimnasztika. Elmélet, gyakorlat, módszertan. PTE, Pécs. <http://tamop412a.ttk.pte.hu/TSI/Honfi%20Laszlo%20-%20Gimnasztika/Gimnasztika.pdf>
* Kővári Istvánné (2005): Kézikönyv az 1-2. osztályos technika és életvitel tantárgyhoz. Apáczai Kiadó, Celldömölk.
 |
| Azoknak az **előírt** s**zakmai kompetenciáknak, kompetencia-elemeknek** a felsorolása, **amelyek kialakításához a tantárgy jellemzően, érdemben hozzájárul** |
| 1. **tudása**
* Ismeri a testnevelés és sport műveltségterület, azon belül a testnevelés, mint iskolai tantárgytervezési, szervezési feladatait.
* A testnevelés óra felépítésének megfelelő foglalkozásokat tud tartani, figyelve a terhelésadagolásra életkori sajátosságok mentén.
* Ismeri az alsó tagozatos testnevelés mozgásanyagát.
* Technika, életvitel- és gyakorlatból foglalkozásokat szervez, a foglalkoztatási formákat, munkaformákat, a lehetséges munkavégzési technikákat adekvátan, a foglalkozás céljának megfelelően kiválasztva.
1. **képességei**
* Képes mozgásos foglalkozások önálló megtervezésére és lebonyolítására, tanulásban akadályozott gyermekek/tanulók számára sport- és/vagy testnevelés foglalkozások megtartására.
* Képes az alsó tagozatos testnevelés mozgás anyagának megtanítására, támaszkodva az elméleti alapokra (életkori- és fogyatékosság specifikumok, élettani folyamatok).
* Képes a technika, életvitel és gyakorlat foglalkozások tervezésére és lebonyolítására, specifikusan tanulásban akadályozott gyermekek esetében.
 |
| **Tantárgy felelőse: Dr. Révész-Kiszela Kinga PhD. egyetemi adjunktus** |
| **Tantárgy oktatásába bevont oktató: Daru Éva Katalin gyógypedagógus** |